
Mitä pedagoginen toiminta on?
Pedagoginen toiminta on varhaiskasvatuksen ydin. Se on tavoitteellista, suunnitelmallista ja ammatillisesti perusteltua toimintaa, joka rakentuu kasvatuksen, opetuksen ja hoidon kokonaisuudesta. Pedagogisen toiminnan tavoitteena on edistää lasten kasvua, kehitystä, oppimista, hyvinvointia ja osallisuutta.

Pedagoginen toiminta näkyy arjen kaikissa tilanteissa
Pedagogiikka ei rajoitu suunniteltuihin toimintahetkiin, vaan se toteutuu koko varhaiskasvatuspäivän ajan.

Pedagogiikka perustuu:
· lapsen etuun ja oikeuksiin
· varhaiskasvatuslain tavoitteisiin
· tutkittuun tietoon lasten kasvusta, kehityksestä ja oppimisesta
· lasten yksilöllisten tarpeiden, vahvuuksien ja kiinnostuksen kohteiden huomioimiseen.

Pedagoginen toiminta rakentuu:
· leikistä
· vuorovaikutuksesta
· monipuolisista oppimisympäristöistä
· lasten osallisuudesta
· tavoitteellisesta kasvatuksen, opetuksen ja hoidon kokonaisuudesta
· jatkuvasta pedagogisen toiminnan arvioinnista ja kehittämisestä.


Pedagogisen toiminnan keskeiset periaatteet
Tavoitteellisuus
· Toiminnalle asetetaan lasten oppimista, kehitystä ja hyvinvointia tukevat tavoitteet.
Suunnitelmallisuus
· Pedagogista toimintaa suunnitellaan yhdessä henkilöstön kesken lasten tarpeiden, kiinnostuksen kohteiden ja tavoitteiden pohjalta.
Havainnointi, dokumentointi ja arviointi
· Lasten toimintaa ja oppimista havainnoidaan ja dokumentoidaan.
· Pedagogista toimintaa arvioidaan ja kehitetään jatkuvasti havaintojen perusteella.
Lapsen osallisuus
· Lasten ajatukset, mielipiteet, kokemukset ja aloitteet otetaan huomioon toiminnan suunnittelussa, toteutuksessa ja arvioinnissa.
Yhdenvertaisuus ja inklusiivisuus
· Jokaisella lapsella on oikeus osallistua varhaiskasvatukseen omista lähtökohdistaan sekä saada tarvitsemansa tuki osana yhteisöä.

